|  |  |
| --- | --- |
| **Назив обуке л) ПРОГРАМИ ТЕРИТОРИЈАЛНЕ САРАДЊЕ** | |
| **Садржај обуке** | 1. **Kратки историјат програма територијалне сарадње (*ETC*)**     * настанак, сврха, врсте програмā    * веза са кохезионом политиком ЕУ и Европским фондом за регионални развој    * доступност програмā државама изван ЕУ 2. **Програми транснационалне сарадње**     * сврха, карактеристике, примјери програмā, сличности и разлике међу њима    * основна правила коришћења, управљање програмима    * примјери ефеката транснационалних програма    * искуства БиХ у учешћу у програмима транснационалне сарадње    * капацитети потребни за коришћење и спровођење програмā 3. **Програми прекограничне сарадње (*CBC*)**     * сврха, карактеристике, примјери програмā, сличности и разлике међу њима    * основна правила коришћења, управљање програмима    * примјери ефеката *CBC* програма    * искуства БиХ у учешћу у програмима прекограничне срадње    * капацитети потребни за коришћење и спровођење програмā 4. **Програми међурегионалне сарадње**  * сврха, карактеристике, примјери програма * основна правила коришћења, управљање програмима |
| **Трајање обуке изражено бројем академских часова** | * Класична обука у учионици: 16 академских часова, то јест обука у трајању од 2 дана по 8 академских часова * Wебинар: 10 академских часова, то јест 2 дана по 5 академских часова |
| **Опис обуке** | Програми територијалне сарадње су инструмент ЕУ којим она подржава сарадњу преко граница држава финансирањем пројеката. Циљ програмā је суочавање са заједничким проблемима и проналажење заједничких рјешења у областима као што су здравство, предузетништво, иновације, саобраћај, одржива енергија, животна средина, туризам итд. у програмском подручју. Сарадња (међудржавна, прекогранична, регионална) не само да је темељна вриједност ЕУ, већ и начин на који је изазове држава чланица, али и аспираната, могуће савладати у садејству и уз финансијску подршку за то предвиђених фондова ЕУ. У контексту БиХ, програми територијалне сарадње су практични примјер побољшања свакодневице која неријетко дотиче обичног човјека и која у релативно кратком периоду прави позитивну разлику. Они су опипљиви и мјерљиви показатељ интеграције у ЕУ и имају снажну мотивациону димензију.  С обзиром да учешће у спровођењу програма територијалне сарадње и њихово коришћење представља одличну припрему за коришћење фондова ЕУ доступних само чланицама као што су кохезиони, структурни и сл. од изузетне је важности да и управни и капацитети изван управе у БиХ што боље буду упознати с обиљежјима и могућностима програмā територијалне сарадње. Од изузетног је значаја и да државни службеници на свим нивоима пролазе овакве обуке и усвајају ова специфична знања, нарочито они који у име БиХ учествују у структурама за програмирање и спровођење програма територијалне сарадње. |
| **Циљеви обуке** | * Упознати полазнике са програмима територијалне сарадње и основном терминологијом. * Пренијети полазницима информације о томе како инструменти кохезионе политике ЕУ на терену праве разлику. |
|  | * Пренијети полазницима информације о управљању и спровођењу програмā. * Мотивисати полазнике за јачање институционалних и личних капацитета за учешће у програмирању, спровођењу и коришћењу програмā територијалне сарадње. |
| **Циљна група полазника** | * Чланови тијела у систему координације процеса европских интеграција и осталих структура успостављених за потребе процеса европских интеграција и државни службеници који обављају послове:   - стратешког планирања, програмирања, мониторинга и евалуације помоћи ЕУ.   * Учесници у међудржавним и међуинституционалним тијелима за програмирање и спровођење програмā. * Научни и стручни радници, студенти додипломских, постдипломских и докторских студија у области европских интеграција, новинари, представници невладиних организација, запослени у јавним предузећима и незапослени. |
| **Исходи учења** | * Полазници су стекли основна знања о програмима територијалне сарадње и релевантној терминологији. * Полазници су оспособљени за препознавање прекограничних и регионалних изазова. * Полазници су мотивисани за похађање специјалистичких обука у области припреме или управљања пројектима. |
| **Методе извођења обуке** | Обука се може држати као класична обука у учионици или вебинар.    Први дан обуке (8 академских часова) је теоретски, а други дан обуке (8 академских часова) је практични рад.  Теоретски дио обуке (први дан) укључује тест провјере знања. Практични рад (други дан) састоји се од рада на конкретним примјерима: припрема за аплицирање на позив, укључујући анализу документације, дефинисање циљева пројекта, попуњавање апликационог обрасца, савјети за припрему и писање приједлога пројекта, тражење партнера за пројекат и сл.  Уколико се обука држи у форми вебинара, скраћивање њеног трајања треба бити спроведено на начин да се обезбиједи пропорционално покривање цјелокупног садржаја. |